Irutxuloko Hitza

Irutxuloko Hitza Donostiako berriak jasotzen dituen euskara hutseko astekaria da, Irutxulo astekariaren oinordekoa. Lehen alea 2005eko otsailaren 17an kaleratu zuten. Hasiera batean egunkari gisa hasi bazen ere, gerora astekari formatura pasa zen. Egun, ostiraletan argitaratzen da papereko edizioa eta webgunean unean uneko albisteak aurki daitezke. 

 Historia 
ezkerrera|thumb|250x250px|Irutxuloko HItzako kazetariak Argia Saria jasotzen 2025
Donostiako Hedabideak SL 2005eko otsailean sortu zen, Donostian euskarazko esparru komunikatibo osoa garatzeko xedearekin. Hiriko euskararen normalizazioan eragiteko eta beste lekuetan tokirik ez duten protagonisten eta gaien berri emateko jaio zen proiektua. 

Bere aurrekaria Irutxulo aldizkaria izan zen, Bagera Donostiako Euskaltzaleen Elkarteak sortutakoa. Ondoren, 2005ean, Bagerak Berria Taldearen HITZA proiektuarekin bat egin zuen, eta aldizkaria egunkari bihurtzeko fasean sartu zen, honen emaitza da Irutxuloko Hitza. Bagera eta Berriaz gain, Donostiako beste 40 elkarte, eskola eta eragilek parte hartu zuten eraketa honetan. 

19 urtean zehar proiektuak aro ezberdinak ezagutu ditu. Hasieran banaketa masiboekin abiatu zen eta, ondoren, ordaindutako harpidetzen bidez banatzen hasi zen. Lehenengo zortzi urteetan zehar tokiko informazioa euskaraz jorratzen zuen egunkaria argitaratu zen, eta 2012tik hona astekaria formatuan landu da. 2018an formatua berritu zen, azalberrituz eta orrialde kopurua handituz. 2020an berriro ere formatuan aldaketa batzuk egin ziren, paper mota eta tamaina berrituz.

 Sariak 

 2025: Prentsa ataleko Argia saria jaso zuen aldizkariak ultraeskuinaren gorakadaren aurrean eginiko lanarengatik. Azken urteotan, arrazakeriaren eta eskuin mutur berriaren diskurtso eta praktikei aurre egin behar izan zaie. Horren adibide da, besteak beste, gure Ongi Etorri Auzora atala. Saria jaso zuten Beñat Parra Rodriguez zuzendariak, Aizpea Aizpurua Arroio publizitate arduradunak, Andrea Bosch Alfaro sustapen arduradunak eta Xalba Ramirez Cruz kazetariak.

 Erreferentziak 

 Ikus, gainera 
 Hitza
 Bagera

 Kanpo estekak 
 Irutxuloko Hitzaren webgunea

Kategoria:Hitza (agerkariak)
Kategoria:Donostiako egunkariak